PATVIRTINTA

Skuodo Bartuvos progimnazijos direktoriaus 2016 m. rugsėjo 23 d. įsakymu Nr. V1 – 70

**SKUODO BARTUVOS PROGIMNAZIJOS**

**VEIKLOS ORGANIZAVIMO SPECIALIOJO UGDYMO KLASĖSE (LAIKINOSIOSE UGDYMO GRUPĖSE)**

**TVARKOS APRAŠAS**

1. Mokinių, turinčių specialiųjų ugdymosi poreikių, ugdymas organizuojamas, vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu LR Švietimo ir mokslo ministro įsakymu Nr. V-1795 2011 m. rugsėjo 30 d..
2. Mokiniai, turintys vidutinį, žymų ir labai žymų intelekto sutrikimą, mokomi sukomplektuotose specialiojo ugdymo klasėse.
3. Pamokos šiems mokiniams yra organizuojamos laikinosiose ugdymo grupėse, kurios sudaromos pagal ugdymosi poreikių lygį (grupės formuojamos iš 1, 2, 3, 4 klasių mokinių).
4. Ugdymas organizuojamas vadovaujantis direktoriaus patvirtintu progimnazijos ugdymo planu.
5. Mokiniai mokomi pagal individualizuotas ugdymo programas, kurias ruošia mokytojai, ugdantys specialiojo ugdymo klasėse.
6. Pamokų trukmė:
	1. 1 klasėje – 35 min.;
	2. 2-4 klasėse – 40 min.
7. Pagalbą per pamokas (mokiniui ar mokinių grupei) teikia mokytojo padėjėjas pagal Pedagoginės psichologinės tarnybos pateiktas išvadas.
8. Socialinio pedagogo ir psichologo pagalba teikiama mokiniams pagal Pedagoginės psichologinės tarnybos pateiktas išvadas, tėvų prašymu arba pagal poreikį.
9. Mokinių maitinimas:
	1. Socialiai remtini mokiniai valgo nemokamai progimnazijos valgykloje pagal nustatytą tvarką;
	2. Kiti mokiniai – perka maistą už pinigus.
10. Mokinių pavėžėjimo organizavimas:
	1. į progimnaziją ir atgal mokinius veža Socialinių paslaugų šeimai centro bei savivaldybės specialieji autobusai, mokinius lydi progimnazijos mokytojo padėjėjas;
	2. pagal susitarimą dalį mokinių iš namų rytais atveža, o po pietų į namus parveža mokinių tėvai.
11. Po pamokų mokiniams yra organizuojami neformaliojo švietimo užsiėmimai, o jiems pasibaigus – socialinių įgūdžių ugdymas.
12. Mokinių atostogos organizuojamos pagal direktoriaus patvirtintą progimnazijos UP. Socialinių įgūdžių ugdymo veikla specialiojo ugdymo klasių mokiniams atostogų metu nėra organizuojama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_